CELEX: 32021D0325
Language: ro
Date: 2021-02-22 00:00:00
Title: Decizia de punere în aplicare (UE) 2021/325 a Consiliului din 22 februarie 2021 privind numirea vicepreședintelui Consiliului de supraveghere al Băncii Centrale Europene

24.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 64/6
               
            
         DECIZIA DE PUNERE ÎN APLICARE (UE) 2021/325 A CONSILIULUI
         din 22 februarie 2021
         privind numirea vicepreședintelui Consiliului de supraveghere al Băncii Centrale Europene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 26 alineatul (3),
         întrucât:
         
                     (1)
                  
                  
                     La 15 octombrie 2013, Consiliul a adoptat Regulamentul (UE) nr. 1024/2013, prin care a conferit atribuții specifice Băncii Centrale Europene (BCE) în ceea ce privește politicile legate de supravegherea prudențială a instituțiilor de credit.
                  
               
                     (2)
                  
                  
                     Planificarea și executarea atribuțiilor conferite BCE ar trebui să fie asumate în întregime de Consiliul de supraveghere al acesteia, care este format din președintele, vicepreședintele și patru reprezentanți ai BCE, precum și din câte un reprezentant al autorității naționale competente din fiecare stat membru participant.
                  
               
                     (3)
                  
                  
                     Consiliul de supraveghere este un organism esențial în executarea atribuțiilor de supraveghere exercitate de către BCE în cadrul Mecanismului unic de supraveghere. Prin urmare, Regulamentul (UE) nr. 1024/2013 a conferit Consiliului competența de a numi președintele și vicepreședintele Consiliului de supraveghere.
                  
               
                     (4)
                  
                  
                     La 4 octombrie 2019, Consiliul l-a numit pe domnul Yves MERSCH în funcția de vicepreședinte al Consiliului de supraveghere prin intermediul Deciziei de punere în aplicare (UE) 2019/1671 (2). Mandatul vicepreședintelui Consiliului de supraveghere s-a încheiat la 14 decembrie 2020.
                  
               
                     (5)
                  
                  
                     În conformitate cu articolul 26 alineatul (3) din Regulamentul (UE) nr. 1024/2013, BCE, după audierea Consiliului de supraveghere, urmează să prezinte Parlamentului European o propunere de numire a vicepreședintelui Consiliului de supraveghere, care este ales din rândul membrilor Comitetului executiv al BCE. BCE a prezentat o astfel de propunere la 18 decembrie 2020, iar Parlamentul European a aprobat-o la 8 februarie 2021,
                  
               ADOPTĂ PREZENTA DECIZIE:
         
            Articolul 1
            Domnul Frank ELDERSON este numit în funcția de vicepreședinte al Consiliului de supraveghere al Băncii Centrale Europene pentru o perioadă de cinci ani de la 24 februarie 2021.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 22 februarie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 287, 29.10.2013, p. 63.
         
            (2)  Decizia de punere în aplicare (UE) 2019/1671 a Consiliului din 4 octombrie 2019 privind numirea vicepreședintelui Consiliului de supraveghere al Băncii Centrale Europene (JO L 256, 7.10.2019, p. 8).